《送李盘中真人代祀江南三名山》
元代·陈旅

弱水回风不受帆，三山只在大江南。使槎真带秋星湿，仙掌遥江夕露甘。

琮玉礼神通景气，宝香随地结晴岚。泰坛建论昭灵贶，老我犹能效史谈。

作者简介：（1288—1343）元兴化莆田人，字众仲。幼孤，笃志于学，不以生业为务。以荐为闽海儒学官。游京师，虞集见其文，称其博学多闻。荐除国子助教。出为江浙儒学副提举。顺帝至正初，累官国子监丞卒。有《安雅堂集》。